Държавен вестник, бр. 62, 2021 г., стр. 31

БРОЙ  62	
Д Ъ Р Ж А В Е Н  В Е С Т Н И К 	
СТР.  31  
извършват при условията и по реда на чл. 5, 
ал. 3 – 5 от ЗТТСТИ.
(2) В сортовата структура на тютюнопро­
изводството участват само сортове, които са 
включени в Официалната сортова листа на 
Република България.“
§ 5. В чл. 5 се правят следните изменения 
и допълнения:
1. В ал. 3 думата „общината“ се заменя с 
„фирмата, с която тютюнопроизводителите 
имат договор за изкупуване на произведения 
тютюн“.
2. В ал. 4 след думата „изкорени“ се поставя 
наклонена черта и се добавя „заоре“.
§ 6. Членове 6 – 12 се отменят.
§ 7. В чл. 16 се създава нова ал. 2:
„(2) Допуска се изкупуване на неизсушени 
едролистни тютюни съгласно минимални 
качествени изисквания, съгласувани с качест­
вена спецификация с минимум от три класа, 
съгласно приложение № 2.“
§ 8. Членове 17 – 20 се отменят.
§ 9. Създава се глава шеста „а“ „Унищожа­
ване на тютюн, отнет в полза на държавата“:
„ Г л а в а  ш е с т а  „ а “
УНИЩОЖАВАНЕ НА ТЮТЮН, ОТНЕТ В 
ПОЛЗА НА ДЪРЖАВАТА
Чл. 22а. (1) В случаите по чл. 44, 44а и 44б 
от ЗТТСТИ отнетият в полза на държавата 
тютюн се унищожава след влизането в сила 
на наказателното постановление.
(2) Разходите по унищожаването, включи­
телно за съхранението на тютюна за периода 
след влизането в сила на наказателното 
постановление и за транспортирането му до 
мястото на унищожаването, са за сметка на 
нарушителя. 
(3) Разходите за съхранение на отнетия в 
полза на държавата тютюн до влизането в 
сила на наказателното постановление, освен 
когато отнетият тютюн е предаден за пазене 
на нарушителя, са за сметка на администра­
тивнонаказващия орган. 
Чл. 22б. (1) Отнетият в полза на държа­
вата тютюн се унищожава само в обекти, за 
които е издадено разрешение, комплексно 
разрешително или регистрационен документ 
съгласно чл. 35 от Закона за управление на 
отпадъците за дейности с отпадъци с кодове, 
както следва:
1. използване на отпадъците предимно 
като гориво или друг начин за получаване 
на енергия (R1);
2. наземно изгаряне (D10);
3. компостиране и други процеси на био­
логична трансформация (R3), доколкото това 
е приложимо.
(2) Унищожаването на тютюна се извършва 
в присъствието на служители, определени със 
заповед на директора на Областната дирек­
ция „Земеделие“ или упълномощено от него 
длъжностно лице. За извършеното унищожа­
ване се съставя протокол, който се подписва 
от представител/представители на лицето, 
в чийто обект се извършва унищожаването. 
Протоколът се прилага към административно­
наказателната преписка и се изпраща за све­
дение до административнонаказващия орган.
(3) Тютюнът за унищожаване се транспор­
тира до мястото на унищожаване, придружен 
със съответните документи, удостоверяващи 
съответствие на обемите на конфискувания 
в полза на държавата тютюн и временното 
му съхранение. 
(4) Тютюнът по ал. 1 се унищожава по 
начин, непозволяващ употребата му като тю­
тюневи изделия или суровина за производство 
на тютюневи изделия, независимо от неговото 
качеството или използваемост.
(5) Когато тютюнът не може да се унищо­
жи в рамките на 24 часа от започване на 
действията по унищожаването, директорът 
на Областната дирекция „Земеделие“ по мес­
тонахождение на обекта по ал. 1 организира 
последващото осъществяване на контрола, 
включително с извършване на допълнителни 
или периодични проверки. За съответните 
действия се съставя протокол.“
§ 10. В чл. 47а ал. 1 се отменя.
§ 11. В чл. 47б думите „Производителите, 
вносителите и лицата, които въвеждат на 
територията на страната от друга държа­
ва – членка на Европейския съюз, цигари и 
тютюн за ръчно свиване на цигари“ се заменят 
с „Производителите и вносителите на цигари 
и тютюн за ръчно свиване на цигари“.
§ 12. В чл. 47г ал. 1 се отменя.
§ 13. В чл. 47д ал. 2 и 3 се отменят.
§ 14. В чл. 52г, т. 3 след думите „т. 17 – 18“ 
се добавя „и 20“.
Министър-председател: 
Стефан Янев
и.д. Главен секретар на Министерския съвет: 
Красимир Божанов
4550
ПОСТАНОВЛЕНИЕ № 246
ОТ 22 ЮЛИ 2021 Г.
за извършване на промени на утвърдените със 
Закона за държавния бюджет на Република 
България за 2021 г. максимални размери на 
ангажименти за разходи, които могат да бъдат 
поети през 2021 г. по бюджета на Министер­
ството на здравеопазването
МИНИСТЕРСКИЯТ СЪВЕТ
П О С Т А Н О В И :
Чл. 1. Увеличава утвърдения по чл. 15, ал. 3 
от Закона за държавния бюджет на Република 
България за 2021 г. показател „Максимален 
размер на ангажиментите за разходи, които